**3.4 SUIHKUPÄIDEN PUHDISTUS 14.5.2019**

|  |
| --- |
| Käsisuihkujen letkun sisäpinta kontaminoituu helposti bakteereilla, koska gramnegatiiviset bakteerit esim. pseudomonas lisääntyvät nopeasti letkun mutkaan jäävässä vedessä käyttöjen välillä ja alkavat muodostaa biofilmiä.  Suihkun sihdin pinta kontaminoituu paitsi tästä vedestä, myös ihon ja limakalvojen kosketuksesta. Erityisesti epidemiatilanteissa suihkut saattavat toimia gramnegatiivisten bakteerien elatusvarastona.  Tutkimusten mukaan veden juoksuttaminen päivittäin vähentää gramnegatiivisten bakteerien määrää tehokkaasti. Sen lisäksi suihkuvarret ja letkut tulee puhdistaa säännöllisesti. Toistaiseksi vain Oraksen sairaalakäyttöön valmistetut bidé-käsisuihkut sekä muoviset, valkoiset Oraksen Apollo-vartalosuihkut kestävät desinfioivan konepesun (+ 90°C)  **Suihkupäiden ja letkujen puhdistus**  **Päivittäin**   * Vettä juoksutetaan 1 minuutin ajan siivouksen yhteydessä tai ennen suihkun käyttöä letkuissa seisoneen veden poistamiseksi ja biofilmin lisääntymisen ehkäisemiseksi. * Suihkupään ja kädensijan ulkopinta pestään harjalla sekä seinäpidike pyyhitään päivittäin heikosti emäksisellä puhdistusaineella.   **Kerran viikossa pesu huuhteludesinfektiokoneessa**   * Konepestävät suihkupäät. Suihkupää irrotetaan letkusta pesun ajaksi. * Suihkuletkut. Oraksen valkoiset muoviset suihkuletkut kestävät konepesun.   **Eristyspotilaan hoidon jälkeen**   * Suihkupäät ja letkut pestään lämpödesinfektiokoneessa   **Naistentaudit ja synnytykset**: Käytössä olleet bide-suihkupäät ja –letkut, sekä yhteisvessojen ja useamman hengen huoneiden bide-suihkupäät ja -letkut vaihdetaan päivittäin ja pestään lämpödesinfektiokoneessa.  Lämpödesinfektiokoneisiin on saatavilla erityisteline suihkupäiden ja letkujen pesua varten.  **Tilaus**  Konepesun kestävät suihkupäät ja letkut tilataan HUS-Kiinteistöt Oy:n huoltoalueiden teknisten isännöitsijöiden kautta.   * Oraksen Apollo -vartalosuihku (valkoinen, muovinen) * Oraksen bide -käsisuihku * Oraksen suihkuletku (valkoinen, muovinen, jatkettavissa liittimellä) * Oraksen pikaliitin * Oraksen liitinnippa G1/2 UK   Pesutelineet tilataan Logistiikkakeskuksen kautta. Tilauksessa mainittava, mihin koneeseen teline tulee. |